Id-Deċiżjoni tal-Kummissjoni
tat-8 ta’ Mejju 1987
li tirrikonoxxi li l-iskema ta’ l-eżami mediku ta’ l-impjegati mibgħuta mill-Olanda toffri garanziji ekwivalenti
(87/266/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat id-Direttiva tal-Kunsill 64/433/KEE tas-26 ta’ Ġunju 1964 dwar il-problemi tas-saħħa li jaffettwaw il-kummerċ intra-Komunitarju fil-laħam frisk [1], kif l-aħħar emendata bid-Direttiva 86/587/KEE [2], u b’mod partikolari l-punt 24, Kapitolu IV ta’ Anness I hemm mehmuż,
Wara li kkunsidrat id-Direttiva tal-Kunsill 71/118/KEE [3] tal-15 ta’ Frar 1971 dwar il-problemi tas-saħħa li jaffettwaw il-kummerċ fil-laħam frisk tat-tjur, kif l-aħħar emendata mir-Regolament (KEE) Nru 3768/85/KEE [4], u b’mod partikolari l-punt 12, Kapitolu III ta’ Anness I hemm mehmuż,
Wara li kkunsidrat id-Direttiva tal-Kunsill 77/99/KEE tal-21 ta’ Diċembru 1976 dwar il-problemi tas-saħħa li jaffettwaw il-kummerċ intra-Komunitarju fil-prodotti tal-laħam [5], kif l-aħħar emendata bir-Regolament (KEE) Nru 3768/85, u b’mod partikolari l-punt 17, Kapitolu II ta’ Anness A hemm mehmuż,
Billi l-punt 24, Kapitolu IV, Anness I li jinsab mad-Direttiva 64/433/KEE, il-punt 12, Kapitolu III, Anness I li jinsab mad-Direttiva 71/118/KEE, u l-punt 17, Kapitolu II, Anness A li jinsab mad-Direttiva 77/99/KEE jipprovdu li l-Kummissjoni, skond il-proċeduri stipulati f’Artikoli 16, 12a u 19 ta’ l-imsemmija Direttivi, rispettivament, tirrikonoxxi skema ta’ eżami mediku ta’ l-impjegati li toffri garanziji ekwivalenti għal dawk bażati fuq it-tiġdid fis-sena taċ-ċertifikat mediku;
Billi l-awtoritajiet ta’ l-Olanda, bl-ittri ta’ l-20 t’Ottubru 1986 u tat-13 ta’ Frar 1987, u bil-komunikazzjoni tal-25 ta’ Marzu 1987, avżaw lill-Kummissjoni bi skema alternattiva ta’ eżami mediku;
Billi, wara eżami waqt il-laqgħa tal-Kumitat Permanenti tal-Veterinarji tal-25 ta’ Marzu 1987, din l-iskema alternattiva kif preżentata fl-Anness li jinsab ma’ din id-Deċiżjoni tista’ tkun ikkunsidrata li toffri l-garanziji ekwivalenti għal dawk ibbażati fuq it-tiġdid ta’ kull sena taċ-ċertifikat mediku;
Billi l-miżuri li għalihom tipprovdi din id-Deċizjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-iskema ta’ l-eżami mediku għall-ħaddiema impjegati biex jaħdmu ma’ jew jimmaniġġjaw il-laħam frisk, il-laħam frisk tat-tjur u l-prodotti tal-laħam proposta mill-Olanda kif stipulata fl-Anness hija b’dan rikonoxxuta li toffri l-garanziji ekwivalenti għal dawk bażati fuq it-tiġdid kull sena taċ-ċertifikat mediku.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta’ Mejju 1987.